  Майя Бывальцева Шоссеын паравелоспортъя Россилэн чемпионатаз Ижкарын Удмуртиысь Сергей Пудов зарни медаль утӥз. Со сярысь спортсмен «ВКонтакте» мерлыко вотэсысь бамаз ивортӥз. Сергей 22,5 иськемез нимаз ворттонын тужгес ӝог луэмзэ возьматӥз. Со сюресэз 41 минут 41 секунд куспын ортчиз, шоро-куспо ӝоглыкез – часкын 42,6 иськем. Солэн кылъёсызъя, куазь салкым омыреныз но уйпалась кужмо тӧлэныз пумитаз. Берло 3 иськемез асэныз гинэ ӧвӧл, пумит пельтӥсь тӧлэн нюръяськоно луиз. 25-тӥ куартолэзе Сергей Пудов группаын ӵошатсконэ пыриськоз. Демидов нимо огъетын вожвылъяськон 9 час 30 минутэ кутскоз. Тодэ вайытом, суй-пыдзыя сӧсыр спортсменъёс пӧлын шоссеын велоспортъя Россилэн чемпионатэз ортчоз 23-25 куартолэзе. Сергей Пудов сяна, ӵошатсконъёсы Удмуртиысь Арслан Гильмутдинов но Дмитрий Серебряков пырисько.  Тегъёс: Спорт Удмуртия Россия велоспорт СергейПудов  